Beatriz Talegón

**Beatriz Talegón Ramos** (Madril, 1983ko maiatzaren 5a) abokatu eta dibulgatzaile espainiarra da. Zuzenbidean lizentziaduna Alcaláko Unibertsitatean.

## Biografia 
Madrilen jaiota, Guadalajaran (Gaztela-Mantxa) hazi zen.

Guadalajarako Ezkerraren Gazteetan (JS) sartu zen 2003an. 2004an PSOEn afiliatu zen, eta Cabanillas del Campoko zinegotzi izan zen 2007 eta 2008 artean.

2012az geroztik, Gazteria Sozialisten Nazioarteko Batasunaren idazkari nagusi izan zen; elkarte horretan, alderdi sozialisten, sozialdemokraten eta munduko 100 herrialde baino gehiagotako laboristen gazte-erakundeak daude. 2013ko otsailean lortu zuen ospea, buruzagi sozialistak kritikatzeagatik Internazional Sozialistaren bilera batean, Cascaisen (Portugal), non mundu osoko ehun bat alderditako ordezkariak zeuden. 2014an berriz idazkari nagusi izateko ez aurkeztea erabaki zuen. PSOEk 2014ko uztailean egin zuen Ezohiko Kongresuaren ostean, PSOEren Batzorde Federalean sartu zen, Ezker Sozialistak proposatuta.

2015eko uztailean PSOE utzi zuen eta Pedro Sánchezen kontra dabiltza.

2015eko urriaren 23an, Talegonek, Baltasar Garzon magistratu ohiarekin batera, alderdi politiko berri baten sorrera iragarri zuen, 'Ezkerra' (La izquierda) izenarekin, abenduaren 20ko hauteskunde orokorretara aurkezteko helburuarekin. Hala ere, Garzon eta Gaspar Llamazaresekin zituen desadostasunengatik, astebete baino ez zuen iraun alderdian.

Iritzi-zuzendaria da Diario 16n eta artikuluak argitaratzen ditu *El Plural*, *Okdiario* eta Diario 16rako. Halaber, 2018ra arte *Las Mañanas de Cuatron* tertuliakide gisa aritu zen. TV3ko *Preguntes freqüents* saioan kazetari gonbidatu gisa ere parte hartu ohi du.

2017ko Kataluniako Parlamenturako hauteskundeen kanpainan, ERCk Bartzelonan egindako ekitaldi batean parte hartu zuen, Oriol Junqueras Kataluniako Generalitateko presidenteorde ohiaren aldekoen hautagaitza defendatzeko.

2017ko abenduan, Cabanillas del Campoko alkatearen aurkako difamazio-delituagatik 1500 €-ko isuna eta prozesuko kostuak ordaintzera zigortu zuten. 2018ko urtarrilean berretsi zen epaia. Sententzia, azkenean, atzera bota zuen Auzitegi Gorenak 2020an.

2018ko urrian, Eztabaida Konstituziogilerako Foro Zibiko eta Soziala Bultzatzeko Aholku Batzordeko kide egin zen. Organo aholku-emaile horrek Kataluniako autodeterminazio-prozesuari buruzko eztabaida sustatzen du, eta foro konstituziogile bat antolatzen du balizko Errepublika Katalan baten oinarriak finkatzeko. Espainiako 2019ko Europako Parlamenturako hauteskundeei begira Junts per Catakunyaren  hautagaitzaren 3. zenbakian aurkeztea eragotzi zion Clara Ponsatiri Hauteskunde-Batzorde Zentralaren ebazpenaren ondoren, 2019ko apirilean Talegonek hartu zuen haren lekua zerrendan.

Beatriz Talegón, analista politiko eta kazetari gisa egindako ibilbideaz gain, Iker Jimenezek zuzentzen duen eta Cuatro kanalean ematen den Horizonte programako ohiko kolaboratzailea da. Bertan, gaurkotasuneko, politikako eta gizarteko gaien inguruko eztabaidetan eta analisietan parte hartzen du. *Sabemos* egunkari digitalean idazten du. 

## Jarrera hartzeak 
Homeopatiaren defendatzaile sutsua, medikuntza bezala senda zitekeela esanez, «autodeterminazio terapeutikoa» eskatu zuen diziplina sasizientifiko horretarako. Bestetik, minbizia tratamendu sasizientifikoekin sendatzeko aukera baieztatu zuen.

COVID-19aren aurkako txertoaren aurkari irmoa, haur eta helduei txertoa jartzearen aurka agertu da, osasunerako kaltegarriak direla esanez. Haurren txertaketaren aurka ere agertu da ikastetxeetan.

Kataluniaren autodeterminazio eskubidea defendatu du.

## Bibliografia 
* *No nos avergoncéis*
* *Libertad de excepción*

## Erreferentziak